CELEX: 62013FN0126
Language: el
Date: 2013-12-23 00:00:00
Title: Υπόθεση F-126/13: Προσφυγή της 23ης Δεκεμβρίου 2013 — ZZ κατά Επιτροπής

15.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/47
            
         Προσφυγή της 23ης Δεκεμβρίου 2013 — ZZ κατά Επιτροπής
   (Υπόθεση F-126/13)
   2014/C 45/89
   Γλώσσα διαδικασίας: η γαλλική
   
      Διάδικοι
   
   
      Προσφεύγων: ZZ (εκπρόσωπος: É. Boigelot, δικηγόρος)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως του Γραφείου Διαχειρίσεως και Εκκαθαρίσεως Ατομικών Δικαιωμάτων (PMO) να καταβάλλει τα οικογενειακά επιδόματα απευθείας στη μητέρα της κόρης του προσφεύγοντος, αναδρομικώς από 1ης Οκτωβρίου 2012.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της 21ης Μαΐου 2013, με την οποία το Γραφείο Διαχειρίσεως και Εκκαθαρίσεως Ατομικών Δικαιωμάτων (PMO) γνωστοποίησε στον προσφεύγοντα την απόφασή του να καταβάλλει απευθείας στη μητέρα της ανήλικης κόρης του τα οικογενειακά επιδόματα, περιλαμβανομένων του επιδόματος [οικογενειακής] στέγης, του επιδόματος συντηρούμενων τέκνων και του σχολικού επιδόματος, αναδρομικώς από 1ης Οκτωβρίου 2012·
            
         
               —
            
            
               να ακυρώσει την απόφαση που εκδόθηκε στις 23 Σεπτεμβρίου 2013 και με την οποία απορρίφθηκε η διοικητική ένσταση του προσφεύγοντος·
            
         
               —
            
            
               να υποχρεώσει την Επιτροπή να καταβάλει στον προσφεύγοντα το σύνολο των οφειλομένων ποσών όσον αφορά τα οικογενειακά επιδόματα που κακώς δεν καταβλήθηκαν στον προσφεύγοντα, από 1ης Οκτωβρίου 2012 μέχρι την ημερομηνία εκτελέσεως της αποφάσεως που πρόκειται να εκδοθεί, προσαυξημένο με τόκους υπερημερίας υπολογιζόμενους με ετήσιο επιτόκιο 4 % από 1ης Οκτωβρίου 2012 μέχρι και την ημερομηνία πλήρους εξοφλήσεως·
            
         
               —
            
            
               να καταδικάσει την Επιτροπή στα δικαστικά έξοδα.